ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
(πρώτο τμήμα)
της 4ης Νοεμβρίου 2008
Υπόθεση F-133/06
Luigi Marcuccio
κατά
Επιτροπής των Ευρωπαϊκών Κοινοτήτων
«Υπαλληλική υπόθεση – Υπάλληλοι – Αίτηση επιστροφής ειδών οικοσκευής – Απόφαση περί απορρίψεως της ενστάσεως σε γλώσσα άλλη πλην της μητρικής γλώσσας του υπαλλήλου – Εκπρόθεσμη άσκηση προσφυγής – Προδήλως απαράδεκτο»
Αντικείμενο: Προσφυγή-αγωγή ασκηθείσα δυνάμει των άρθρων 236 ΕΚ και 152 ΕΑ, με την οποία ο L. Marcuccio ζητεί, μεταξύ άλλων, αφενός, την
ακύρωση της αποφάσεως της Επιτροπής με την οποία απορρίφθηκε η αίτηση του προσφεύγοντος-ενάγοντος να του παραδοθούν, στην
τωρινή κατοικία του, τα είδη οικοσκευής που προηγουμένως είχαν αφεθεί στην κατοικία που η υπηρεσία τού είχε παραχωρήσει στην
Αγκόλα και, αφετέρου, επιδίκαση αποζημιώσεως.
Απόφαση: Η προσφυγή-αγωγή απορρίπτεται ως προδήλως απαράδεκτη. Ο προσφεύγων-ενάγων καταδικάζεται στα δικαστικά έξοδα.
Περίληψη
1.      Υπάλληλοι – Προσφυγή – Προθεσμίες – Έναρξη – Κοινοποίηση – Έννοια
(Κανονισμός Υπηρεσιακής Καταστάσεως των υπαλλήλων, άρθρο 91 § 3)
2.      Διαδικασία – Δικαστικά έξοδα – Έξοδα που προκλήθηκαν χωρίς εύλογη αιτία ή κακοβούλως
(Κανονισμός Διαδικασίας του Πρωτοδικείου, άρθρο 87 § 3, εδ. 2· Κανονισμός Διαδικασίας του Δικαστηρίου Δημόσιας Διοίκησης,
άρθρο 122)
1.      Η κοινοποίηση αποφάσεως περί απορρίψεως διοικητικής ενστάσεως σε γλώσσα η οποία δεν είναι ούτε η μητρική γλώσσα του υπαλλήλου
ούτε η γλώσσα στην οποία συντάχθηκε η διοικητική του ένσταση είναι νομότυπη υπό την προϋπόθεση ότι ο ενδιαφερόμενος μπόρεσε
να την λάβει λυσιτελώς υπόψη.
(βλ. σκέψη 42)
Παραπομπή:
ΠΕΚ: 7 Φεβρουαρίου 2001, T‑118/99, Bonaiti Brighina κατά Επιτροπής, Συλλογή Υπ.Υπ. 2001, σ. I‑A‑25 και II‑97, σκέψη 17
ΔΔΔ: 13 Δεκεμβρίου 2007, F‑51/05 και F‑18/07, Duyster κατά Επιτροπής, δεν έχει δημοσιευθεί στη Συλλογή, σκέψη 57
2.      Πρέπει να τύχει εφαρμογής το άρθρο 87, παράγραφος 3, δεύτερο εδάφιο, του Κανονισμού Διαδικασίας του Πρωτοδικείου, το οποίο
εφαρμόζεται mutatis mutandis στις εκκρεμείς ενώπιον του Δικαστηρίου Δημόσιας Διοίκησης υποθέσεις πριν από την έναρξη ισχύος,
την 1η Νοεμβρίου 2007, του Κανονισμού Διαδικασίας του, και να καταδικασθεί στο σύνολο των δικαστικών εξόδων ο υπάλληλος ο
οποίος εξακολούθησε να κωλυσιεργεί έναντι της διοικήσεως, αρνούμενος να συνεργασθεί μαζί της και επέλεξε την ένδικη οδό χωρίς
καμία αιτιολογία.
(βλ. σκέψεις 55, 56 και 58)
Παραπομπή:
ΠΕΚ: 17 Μαΐου 2006, T‑241/03, Marcuccio κατά Επιτροπής, Συλλογή Υπ.Υπ. 2006, σ. I‑A‑2‑111 και II‑A‑2‑517, σκέψη 65
ΔΔΔ: 6 Δεκεμβρίου 2007, F‑40/06, Marcuccio κατά Επιτροπής, δεν έχει δημοσιευθεί στη Συλλογή, σκέψη 50, η οποία αποτελεί το
αντικείμενο εκκρεμούς ενώπιον του Πρωτοδικείου αναιρέσεως, υπόθεση T‑46/08 P